દિલીપ બોલ્યો, “માસી, એક વચન આપો કે આવતા જન્મે તમે મારા મા થશો, આ જન્મે ભલે “મા સી”- મા જેવી છો!” પછી મને જોઈને, મારા ખભે હાથ મૂકીને એટલું જ બોલ્યો, “દોસ્ત, આ શું થઈ ગયું?” મમ્મી ત્યાં ઊભી હતી તોયે લાજ શરમ મૂકીને હું દિલીપને ભેટી પડી! અમે એકમેકના ગાલ પર કીસ કરી છૂટા પડ્યા. હું અને મમ્મી દિલીપને દરવાજા પર મૂકવા ગયા. મમ્મીએ એના માથે હાથ ફેરવીને બોલી, “માતા-પિતાને ખૂબ સુખ આપજે, બેટા!” મેં એને નજર ભરીને જોયો અને એ બોલ્યો, “બાય”! એની પીઠ ફરી, દરવાજો બંધ થયો, કે, તરત જ, મમ્મી મને વળગીને, ડૂસકાં ભરીને રડી પડી.